બ્રહ્મા-દરુ તરીકે ઓળખાતું લાકડું ખાસ વિધિઓ દ્વારા મેળવવામાં આવે છે અને તેમાંથી જ નવી મૂર્તિઓ તૈયાર થાય છે. અહીંજ જૂની મૂર્તિઓના અંતિમ સંસ્કાર પણ થાય છે.નવકલેવર વખતે બહુ હલચલ મચી જતી હોય છે અહીં. આ સમગ્ર વિધિને બ્રહ્મ-પરિવર્તન તરીકે ઓળખાય છે. જૂની મૂર્તિમાંથી આત્માને એટલે કે બ્રહ્મ-પદાર્થને નવી મૂર્તિમાં પુનઃપ્રતિષ્ઠિત કરાય છે. પૂજારીઓ આ વિધિ કરતી વખતે આંખે પાટા બાંધી રાખે છે. સમગ્ર મંદિર પથ્થરોનું બનેલું છે. તેમાં દક્ષિણની દ્વવિડ અને ઉત્તરની નાગર શૈલીનો સમન્વય થયેલો છે. દ્વવિડ મંદિર નીચેથી ગોળ હોય છે અને ઉપર શીખરો પિરામીડ આકારના હોય છે. નાગર શૈલીમાં મંદિરો નીચે ચોરસ હોય અને ઉપર ગોળ શીખર હોય.